Petak, 8.5.2020.

HRVATSKI JEZIK

Obzirom da ove godine nismo pogledali predstavu u kazalištu, danas ćete gledati predstavu koju vam šalje naša knjižničarka, teta Brigita.

Prenosim vam njenu cijelu poruku.

Draga djeco,

uljepšajte slobodno vrijeme kod kuće i ublažite dosadu gledajući predstavu **Crvenkapica - tko se boji vuka još?** Radi se o predstavi koju je u ovim vremenima za vas pripremilo **Kazalište Tvornica lutaka.**

Možete je pogledati na poveznici na dnu teksta.

Preporučujem da to bude u društvu sa roditeljima. Nadam se da će vam izmamiti osmijeh.

Ukoliko vam se ova predstava svidjela, možete mi se javiti na mail [brigita.mravicic@skole.hr](mailto:brigita.mravicic@skole.hr)

Također možete mi poslati svoj crtež o predstavi: što vam se u njoj svidjelo, što vam je bilo najsmješnije? Je li vam draža predstava ili priča o Crvenkapici koju ste čitali za lektiru? Zbog čega?

Nadam se da ćete se posebno zainteresirati za predstavu nakon što pročitate što su o njoj napisali:

***Jesmo li se ikada pitali kako se osjećao vuk u priči o Crvenkapici? Je li on uistinu zlikovac koji tjera strah u kosti generacijama unatrag? Zašto je pojeo baku i Crvenkapicu i je li ih uopće pojeo ili su to samo priče kojima su roditelji plašili djecu kako ne bi previše odlutala u nepoznat svijet? Netko je u toj priči morao biti krivac. Kazalište Tvornica lutaka na duhovit način izvrće priču i postavlja sporedni lik u glavni. Vuk Gubbio zapravo je dobroćudni vučić koji ne voli jesti meso i koji je zbog toga protjeran iz svog čopora. Na putu susreće Crvenkapicu i tu avantura za djecu počinje.***

Zauzmite ugodno mjesto za gledanje i uživajte!

                                                                                      vaša knjižničarka Brigita

Zadatak:

Otvori poveznicu i pogledaj predstavu! Svoje radove možeš poslati i učiteljici.

<https://youtu.be/mRVZehC7aD8>

Uživaj u vikendu!

Pozdrav od učiteljice!